আগামী ২৫ জুন মুক্তি পেতে চলেছে সলমন খানের ‘টিউবলাইট’। আবার এবছর শীতকালেই আসছে ‘টাইগার জিন্দা হ্যায়’। অর্থাৎ অভিনেতার কাছে বছরটা থাকবে বেশ জমজমাট। কিন্তু শুধু ছবি নয়, তাঁর বিয়িং হিউম্যান ব্র্যান্ডকে মধ্যবিত্তের আরও কাছাকাছি নিয়ে যাওয়ার পরিকল্পনা করছেন সলমন। 
আরও পড়ুন
এখন কেমন দেখতে সলমনের নায়িকা স্নেহা উল্লাল, কী করছেন তিনি
সলমন নাকি এই দু’টি কাজ একমাস না করে থাকতেই পারেন না
একটা সময় তিনিও মধ্যবিত্ত জীবনযাপন করেছেন। তাঁর ছোটবেলা কিন্তু কেটেছে খুবই সাধারণ ভাবে। এমনও সময় গিয়েছে যখন তাঁর বাবা, বিখ্যাত চিত্রনাট্যকার সেলিম খান মাত্র ১০০০ টাকা বেতন পেতেন। তবু সেই সময়ে দাঁড়িয়েও সলমনের জন্য ৩০০০ টাকা দিয়ে সাইকেল কিনে এনেছিলেন তিনি। সলমনের সাইকেল চড়া শেখা কিন্তু বাবার কাছেই।

ছবি: আইএএনএস
গতকাল বিয়িং হিউম্যান ই-সাইকেল লঞ্চ উপলক্ষে সংবাদসংস্থা পিটিআইয়ের কাছে সেই সব স্মৃতিরোমন্থন করলেন সলমন। আর সদ্য লঞ্চ হওয়া ই-সাইকেল প্রোমোট করতে, সোহেল ও সলমন লঞ্চ অনুষ্ঠানে এলেন সাইকেলে চড়ে, সেই বান্দ্রায় নিজেদের বাড়ি থেকে মেহবুব স্টুডিও পর্যন্ত। 
খুব তাড়াতাড়ি মধ্যবিত্তের জন্য স্মার্টফোন লঞ্চ করতে চলেছেন তিনি। সংবাদসংস্থা আইএএনএস-এর খবর, ৮০০০ টাকা থেকে ২০,০০০ টাকার মধ্যে অর্থাৎ মিডল লেভেল ক্যাটেগরির ফোনই লঞ্চ করার কথা ভাবছেন সলমন। তবে ঠিক কবে এই ফোন আসবে বাজারে সেটা এখনও জানা যাচ্ছে না।